Straffesagen mod Spar Nords tidligere kommunikationsdirektør Ole Madsen har kørt længe, men mandag blev der sat et endeligt punktum i sagen. Allerede 21. december sidste år blev der afsagt dom i byretten i Aarhus. Her nåede de frem til, at den forhenværende direktør skulle tre og et halvt år bag tremmer. Efterfølgende valgte Ole Madsen dog at anke sagen, på trods af han havde aflagt fuld tilståelse. I dag kom Vestre Landsret så frem til selvsamme strafudmåling. Nemlig tre-og-et-halvt års ubetinget fængsel. Det skriver Nordjyske . I 2022 blev den tidligere direktør udredt og diagnosticeret med bipolar affektiv lidelse. I retten har han tidligere forklaret, at det var den psykiske sygdom, kombineret med et alkoholmisbrug, der fik ham ud på et skråplan, der i sidste ende drev ham til at svindle sin tidligere arbejdsgiver gennem en lang årrække. Desuden har Ole Madsen fortalt, at han oplevede maniske perioder, hvor han havde en umættelig trang til at købe det, han senere hen har beskrevet som ligegyldige luksusting. Et sæt tøj kunne for eksempel koste 50.000 kroner og i løbet af en efterårsferie kunne han bruge 800.000 kroner.

Opsummering:
Bedrageriet foregik hen over 11 år.